62020TO0032_INF
Ordonanța Tribunalului (Camera a șasea) din 19 noiembrie 2020 –Buxadé Villalba și alții/Parlamentul
(Cauza T-32/20)
„Acțiune în anulare – Drept instituțional – Membru al Parlamentului – Luare la cunoștință de către Parlament de alegerea ca deputați europeni a doi aleși spanioli – Calitate procesuală activă a altor trei deputați europeni – Lipsa afectării directe – Cerere prin care se urmărește obținerea unei hotărâri declarative – Acțiune în parte vădit inadmisibilă și în parte introdusă în fața unei instanțe vădit necompetente să se pronunțe cu privire la aceasta”
1.
Acțiune în anulare – Persoane fizice sau juridice – Noțiunea de act normativ – Orice act cu aplicabilitate generală cu excepția actelor legislative – Decizie a Parlamentului European prin care ia la cunoștință de alegerea a două persoane identificate nominal în calitate de deputați europeni – Excludere
(a se vedea punctele 24-30)
2.
Acțiune în anulare – Acțiune introdusă de persoana fizică sau juridică destinatară a actului atacat – Noțiunea de persoană destinatară – Persoană care nu a fost desemnată în act – Excludere
(art. 263 al patrulea paragraf TFUE)
(a se vedea punctele 32-38)
3.
Acțiune în anulare – Persoane fizice sau juridice – Acte care le privesc direct și individual – Declarație a președintelui Parlamentului European efectuată în ședință plenară și difuzată pe site-ul internet al instituției – Lipsa unei afectări individuale a reclamanților – Inadmisibilitate
(art. 263 al patrulea paragraf TFUE)
(a se vedea punctul 39)
4.
Acțiune în anulare – Persoane fizice sau juridice – Acte care le privesc direct și individual – Afectare directă – Criterii – Decizie a Parlamentului European prin care ia la cunoștință de alegerea a două persoane identificate nominal în calitate de deputați europeni – Afectare directă a celorlalți aleși spanioli – Inexistenţă
(art. 263 al patrulea paragraf TFUE)
(a se vedea punctele 41, 42 și 47-51)
5.
Acțiune în anulare – Persoane fizice sau juridice – Acte care le privesc direct și individual – Condiții care au un caracter cumulativ – Inadmisibilitatea acțiunii în cazul neîndeplinirii doar a uneia dintre aceste condiții
(art. 263 al patrulea paragraf TFUE)
(a se vedea punctul 43)
6.
Drepturi fundamentale – Dreptul la protecție jurisdicțională efectivă – Controlul legalității actelor Uniunii – Modalități – Protejarea acestui drept de către instanța Uniunii sau de către instanțele naționale potrivit naturii juridice a actului atacat – Posibilitatea de a utiliza calea acțiunii în anulare sau a trimiterii preliminare în aprecierea validității
[art. 6 alin. (1) TUE; art. 263 al patrulea paragraf TFUE; Carta drepturilor fundamentale a Uniunii Europene, art. 47 și art. 52 alin. (7)]
(a se vedea punctele 53 și 54)
7.
Acțiune în anulare – Competența instanței Uniunii – Concluzii prin care se urmăreşte obţinerea unei hotărâri declarative – Inadmisibilitate
(art. 263 TFUE)
(a se vedea punctul 64)
8.
Acțiune în anulare – Competența instanței Uniunii – Concluzii prin care se urmărește obținerea unei somații adresate unei instituții – Inadmisibilitate
(art. 266 TFUE)
(a se vedea punctul 68)
Obiectul
Cerere întemeiată pe articolul 263 TFUE și având ca obiect anularea luării la cunoștință de către Parlament a alegerii ca deputați europeni a domnilor Carles Puigdemont i Casamajó și Antoni Comín i Oliveres, anunţată de preşedintele Parlamentului în şedinţa plenară din 13 ianuarie 2020.
Dispozitivul
1)
Respinge acţiunea ca fiind în parte vădit inadmisibilă și în parte introdusă în fața unei instanțe vădit necompetente să se pronunțe cu privire la aceasta.
2)
Nu mai este necesară pronunțarea cu privire la cererile de intervenție formulate de Regatul Spaniei și de domnii Carles Puigdemont i Casamajó și Antoni Comín i Oliveres.
3)
Domnul Jorge Buxadé Villalba, domnul Hermann Tertsch Del Valle-Lersundi și doamna María Esperanza Araceli Aguilar Pinar sunt obligați să suporte, pe lângă propriile cheltuieli de judecată, și cheltuielile de judecată efectuate de Parlamentul European.
4)
Regatul Spaniei, domnul Puigdemont i Casamajó și domnul Comín i Oliveres suportă cheltuielile de judecată aferente cererilor de intervenție respective.